नाबालिग लड़कियों से मांगे 20 हजार इनकार पर किया सामूहिक दुष्कर्म
गिरोह का सरगना बोला-हाय, आई एम रावण, मुझसे दोस्ती करोगी
क्राइमरिपोर्टर|रांची
बरियातूस्थित बेलमुंडा पहाड़ में हुए सामूहिक दुष्कर्म कांड का पुलिस ने खुलासा कर दिया है। इस कांड को छह युवकों ने अंजाम दिया है। चार आरोपी पंकज साहू, तालिब हसन, मनीष धान और विजय उर्फ सन्नी को पुलिस ने गिरफ्तार कर लिया है। जबकि अन्य दो आरोपी छोटका इम्तियाज और ईश्वर नायक फरार हैं। गिरफ्तार आरोपी सोमवार को जेल भेजे जाएंगे।
एसएसपी प्रभात कुमार ने रविवार को आरोपियों को मीडिया के समक्ष पेश किया। उन्होंने बताया कि आरोपी पहले से ही बेलमुंडा पहाड़ पर मौजूद थे। दोनों नाबालिग लड़कियां जैसे ही वहां पहुंचीं, पंकज उनके पास पहुंचा और कहा-हाय, आई एम रावण, मुझसे दोस्ती करोगी। इसी दौरान अन्य पांच आरोपी भी पहुंच गए और लड़कियों को पकड़ लिया। शर्त रखी कि 20 हजार रुपए देने पर वे उन्हें छोड़ देंगे। लड़कियों ने पैसा नहीं होने की बात कही तो सभी युवकों ने उनसे दुष्कर्म किया।
पंकज साहू उर्फ एतवा साहू : पिताकाली साहू, तोरपा के डोरमा का रहने वाला। अभी लटमा नेपाली कॉलोनी में रहता है। बरियातू थाने में कांड संख्या 174/12, 2009 में अरगोड़ा लूटकांड में जेल, 2012 में सुखदेवनगर से डकैती में जेल, 2001 में अरगोड़ा से चोरी के आरोप में जेल गया।
मनीषधान : पिताजय धान, नामकुम के जोरार का निवासी। गोंदा थाना में कांड संख्या 183/09, चुटिया थाने में 235/14, नामकुम थाने में 280/15।
तालिबहसन : पितामो. मसूद हसन, रंगसाज मस्जिद, चर्च रोड का निवासी। 2011 में लोअर बाजार थाना क्षेत्र में लूट कांड में जेल, 2013 में जगन्नाथपुर थाना क्षेत्र से आर्म्स एक्ट के तहत जेल।
एसएसपी के अनुसार, दोनों पीड़िता ने पुलिस को जो हुलिया बताया था, उसके आधार पर तलाश करती हुई पुलिस चिरौंधी पहुंची। वहां पता चला कि पंकज नाम का युवक चिरौंदी में रहने वाले सन्नी से मिलने आता था। इसके बाद पुलिस ने पंकज को चोरी के दो मोबाइल के साथ गिरफ्त में ले लिया। उसकी निशानदेही पर अन्य तीन युवकों को भी गिरफ्तार कर लिया। बाद में जब पुलिस ने सभी आरोपियों का मोबाइल डिटेल खंगाला तो घटना के दिन सबका लोकेशन बेलमुंडा पहाड़ निकला। पूछताछ में आरोपियों ने सामूहिक दुष्कर्म की बात स्वीकार कर ली।
पुलिस ने चारों आरोपियाें की जानकारी इकट्ठी की है। इसमें सभी का आपराधिक इतिहास मिला है। इन छह आरोपियों का गिरोह है, जिसका सरगना पंकज है। आरोपी खादगढ़ा बस स्टैंड और बेलमुंडा पहाड़ पर अड्डेबाजी करते थे। आरोपी पंकज पर चार, मनीष धान पर पांच, तालिब हसन पर दो केस दर्ज है।
एसएसपी ने कहा है कि चूंकि, सामूहिक दुष्कर्म के ये आरोपी कई कांडों में शामिल रहे हैं। पुलिस के पास कई सबूत हैं, जिसके आधार पर पुलिस इन्हें कड़ी सजा दिलाने का प्रयास करेगी। वैसे पुलिस इनके खिलाफ सीसीए भी लगाने की तैयारी कर रही है। इस गिरोह ने नामकुम में लूट को भी अंजाम दिया है।
hin_Deva hin_Deva bho_Deva hin_Deva hin_Deva bho_Deva bho_Deva bho_Deva hin_Deva hin_Deva hin_Deva